Laura Mvula Montreux’n jazzjuhlilla 2014.
**Laura Mvula** (o. s. *Douglas*, s. 23. huhtikuuta 1986) on brittiläinen soullaulaja ja -lauluntekijä. Birminghamista kotoisin olevan Mvulan esikoisalbumi *Sing to the Moon* julkaistiin maaliskuussa 2013. Lokakuussa 2015 Mvula antoi loppuunmyydyn konsertin UMOn ja Helsingin kaupunginorkesterin solistina Musiikkitalossa.

*Helsingin Sanomien* Ilkka Mattila kutsui Laura Mvulan omintakeista musiikkityyliä "taidesouliksi". Paul Lester käytti *The Guardian* -lehdessä termiä "gospeldelia", ilmeisesti sanoista *gospel* ja *psykedelia*. Mvula mainitsee musiikillisiksi vaikuttajikseen artistit Jill Scott, Erykah Badu ja Lauryn Hill.

Elämä ja ura
------------

Mvula varttui Birminghamin Selly Park- ja Kings Heath -lähiöissä kolmilapsisen perheen esikoisena. Hänen äitinsä on kotoisin Karibianmeren Saint Kittsin saarelta ja isä Jamaikalta. Mvula ihaili tyttöyhtye Eternalia ja liittyi vuonna 2005 tätinsä perustamaan Black Voices -nimiseen a cappella -yhtyeeseen. Vuonna 2008 Mvula muodosti jazzia ja neo-soulia yhdistävän yhtyeen nimeltä Judyshouse, jossa hän toimi laulusolistina ja laulujen kirjoittajana. Vuonna 2009 Mvulasta tuli Lichfield Community Gospel Choirin johtaja.

Mvula opiskeli Birminghamin konservatoriossa ja säveltämistä Birminghamin yliopistossa. Toimiessaan yläkoulun sijaisopettajana hän alkoi vapaa-aikanaan kirjoittaa lauluja tietokoneella. Hän koosti niistä demotallenteen, josta musiikkituottaja Steve Brown innostui ja ohjasi Laura Mvulan manageri Kwame Kwaten asiakkaaksi.

Mvula solmi levytyssopimuksen Sonyn RCA-levymerkin kanssa ja julkaisi EP-levyn *She* marraskuussa 2012. Sitä seurasi maaliskuussa 2013 Steve Brownin tuottama esikoisalbumi *Sing to the Moon*, joka nousi Britannian albumilistan yhdeksänneksi. Ennen albumia julkaistiin single "Green Garden", joka on kunnianosoitus Mvulan kotilähiölle Kings Heathille.

Vuonna 2012 Mvula oli ehdolla BRIT Awards -gaalan kriitikkopalkinnon saajaksi. Seuraavana vuonna hän sijoittui neljänneksi BBC:n Sound of 2013 -äänestyksessä. Lokakuussa 2013 Mvula voitti parhaan naisesiintyjän ja parhaan R&B- ja soulartistin palkinnot MOBO Awards -gaalassa.

Helmikuussa 2013 Mvula esiintyi ensi kertaa televisiossa BBC One -kanavan *The Graham Norton Show'ssa* kappaleella "Green Garden".

Lähteet
-------

### Viitteet

1. 1 2  Lester, Paul: Ones to watch in 2013: Laura Mvula, The Guardian 31.12.2012. Viitattu 28.10.2015.
2. ↑  Toney, Jason: "Genius" talent Laura Mvula wows crowds at her New Orleans Jazz Fest debut, axs.com 26.4.2014. Viitattu 28.10.2015.
3. 1 2  Mattila, Ilkka: Laura Mvula veti Musiikkitalon täyteen massiivisella taidesoulilla (Arkistoitu – Internet Archive), Helsingin Sanomat 28.10.2015. Viitattu 28.10.2015.
4. ↑  Lachno, James: Laura Mvula – New Faces, The Daily Telegraph 29.11.2012. Viitattu 28.10.2015.
5. 1 2 3  Laura Mvula (Arkistoitu – Internet Archive), PRS for Music Foundation 2015. Viitattu 28.10.2015.
6. 1 2  Gadd, George: Laura Mvula to support Jessie Ware on tour (Arkistoitu – Internet Archive), Counteract-magazine.com 26.1.2013. Viitattu 28.10.2015.
7. 1 2 3 4 5  Cosyns, Poppy: Brit Awards nominee Laura Mvula: Everything’s gone at 110mph, The Sun, päiväyksetön (2012). Viitattu 28.10.2015.
8. 1 2  Jones, Alison: Birmingham singer songwriter Laura Mvula singled out to be music's next big star, The Birmingham Post 22.2.2013. (Arkistoitu – Internet Archive)
9. ↑  Bedian, Knar. "Honesty Is Their Policy: PHOX And Laura Mvula", *Sound of Boston*, 9.4.2014. Luettu 28.10.2015.
10. ↑  Alexis Petridis, "Laura Mvula: Sing to the Moon – review", *The Guardian*, 28.2.2013.
11. ↑  Neil McCormick, "Laura Mvula, Sing To the Moon, CD review", *The Telegraph*, 1.3.2013.
12. ↑  "Brits Critics' Choice tips three new acts for 2013", BBC, 6.12.2012. Luettu 28.10.2015.
13. ↑  Sound of 2013 Profile: Laura Mvula  10.12.2012. BBC. Viitattu 28.10.2015.
14. ↑  MOBO Awards Laura Mvula, The Guardian 21.10.2013. Viitattu 28.10.2015.
15. ↑  Laura Mvula performs 'Green Garden' live on Graham Norton The British Blacklist.  Arkistoitu 6.6.2013. Viitattu 28.10.2015.

Aiheesta muualla
----------------

* Rumba-lehden arvio Mvulan lokakuun 2015 Helsingin-konsertista

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Ranska
* BnF data
* Saksa
* Yhdysvallat

 |
|  |
| Taiteenala | 
* MusicBrainz

 |
|  |
| Muut | 
* Europeana
* IdRef

 |

 |

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Laura Mvula